2010. április 17-én, a kínai nagydíj időmérő edzése után bejelentették, hogy ő lesz a Hispania Racing teszt- és tartalékversenyzője a szezon során. A szabályok nem adnak lehetőséget szezonközi tesztelésre, így Szakon a pénteki szabadedzéseken kapott lehetőséget a csapatnál. A brit nagydíjon ő került a versenyzői posztra, a brazil Bruno Senna helyére. Az időmérő edzésen Karun Chandhok mögött az utolsó pozícióban zárt, a futamon pedig utolsó célbaérkezőként a huszadik helyen végzett. A német versenytől Senna felváltotta Chandhokot és újra mezőny részese lett. Szakon motorhiba miatt nem ért célba a német futamon, majd a Hungaroringen és az esős belga nagydíjon újfent utolsóként zárt.Olaszországban megelőzte Lucas di Grassit. Szingapúrban nem vett részt a versenyen. Japánban 16., Koreában 15. helyen végzett. Brazíliában és Abu Dzabiban Christian Klien helyettesítette. A világbajnokságban 26. lett.